c:/dev/skygeo/src/iso2stac/stac_output_dynamic/catalog.json
root
application/json
c:/dev/skygeo/src/iso2stac/stac_output_dynamic/collection-norwegian_environment_agency/collection.json
collection
application/json
c:/dev/skygeo/src/iso2stac/stac_output_dynamic/collection-norwegian_environment_agency/a0062ac4-8ee0-408f-9373-4c8b8c3088d8/a0062ac4-8ee0-408f-9373-4c8b8c3088d8.json
self
application/json
c:/dev/skygeo/src/iso2stac/stac_output_dynamic/collection-norwegian_environment_agency/collection.json
parent
application/json
Kartene er resultat av et samarbeidsoppdrag til Miljødirektoratet og Landbruksdirektoratet i 2024 om å etablere en første versjon av et offentlig tilgjengelig kart over naturskog. Kartene er utarbeidet av Norsk institutt for bioøkonomi (NIBIO), Norges miljø- og biovitenskapelige universitet (NMBU), Norsk Institutt for Naturforskning (NINA) og Naturhistorisk museum (NHM) ved Universitet i Oslo.

Kartlaget 'Skog etablert før 1940, ikke flatehogd' er laget med utgangspunkt i modellert bestandsalder fra SR16-beta og inkluderer skog etablert før 1940. Bestand i skogbruksplandatabasen (SBASE) som er yngre enn 84 år i 2024 er satt til 0 sjølv om bestandsalder i SR16-beta er høyere.

Kartlaget 'Naturskogssannsynlighet' er beregnet fra laserdata, satellittdata og miljøvariabler. Det er benyttet en areal-basert metode og landsskogtakseringens prøveflater for å etablere en maskinlæringsmodell for å predikere sannsynligheten for naturskog. 

Kartlaget 'Naturskogsnærhet' er modellert basert på referansedata fra Landsskogtakseringens permanente prøveflater i skog og heldekkende data fra fjernmåling (flybåren laserskanning, satellittbilder) og andre kilder (bl.a. arealressurser AR5, skogressurser SR16, terreng, klimavariabler). 

For alle kartlagene er områder som er detektert som endret/flatehogd i satellittdata fra 1985 til september 2024 identifisert. Disse arealene har deretter blitt satt til (sannsynlighet) 0 eller naturskogsnærhet nivå 1. Det samme gjelder hogstflater/endringer detektert i flyfoto for Østlandet i perioden 1950 til 1989, og områder i SSB arealbruk som var klassifisert som bebygd og kraftgater. 

Beskrivelse av SR16-beta:
https://www.nibio.no/tema/skog/kart-over-skogressurser/skogressurskart-sr16/sr16-beta 

Beskrivelse av NiN 3.0:
https://naturinorge.artsdatabanken.no/

Storaunet, K. O., & Rolstad, J. (2020). Naturskog i Norge. En arealberegning basert på bestandsalder i Landsskogtakseringens takstomdrev fra 1990 til 2016 (No. 1438). NIBIO RAPPORT. https://nibio.brage.unit.no/nibio-xmlui/handle/11250/2650496
ØkologiskGrunnkart Natur Norges fastland, dekker alt skogareal i Norge, slik dette framkommer i skogressurskartet SR16 Naturskog Naturskogssannsynlighet Naturskogsnærhet biota
Kartsettet består av tre kartlag som gir kunnskap om mulige skogarealer med naturskog etter ulike definisjoner: 'Skog etablert før 1940, ikke flatehogd', 'Naturskogssannsynlighet' og 'Naturskogsnærhet'. I tillegg er ‘Skogmaske’ inkludert som et støttekartlag for de tre naturskogskartene, for å synliggjøre hvilket areal som er dekket.

Kartlaget 'Skog etablert før 1940, ikke flatehogd' markerer skogarealer som fyller definisjonen “skog i Norge som har en bestandsalder som tilsier at den er etablert før 1940, og som ikke er flatehogd”, slik dette fremgår av bakgrunnsdataene.

Kartlaget 'Naturskogssannsynlighet' viser et skogareal sin sannsynlighet for at det er naturskog der naturskog er definert som skog “med en bestandsalder som tilsier at skogen var etablert før 1940, og der det heller ikke er registrert noen form for tidligere inngrep eller behandling av skogen tilbake til ca. 1965” (Storaunet & Rolstad 2020). Kartet viser sannsynligheten for naturskog med verdier fra 0 (lav sannsynlighet for naturskog) til 100 (høy sannsynlighet for naturskog).

Kartlaget 'Naturskogsnærhet' gir kunnskap om mulige forekomster av skogareal med lavere eller høyere grad av naturskogsnærhet. Naturskogsnærhet er uttrykt gjennom en kombinasjon av de tre NiN 3.0.-variablene: dødvedandel (KM-DA), dødvedvariasjon (KM-DV) og suksesjon på tresatt mark (AD-ST). Naturskogsnærhet er delt inn i sju klasser, der økende verdi angir økende grad av naturskogsnærhet.

I tillegg inneholder kartsettet tre støttekartlag:
Kartlaget "Støttelag hogst satellitt" viser satellittbilder fra Landsat-satellittene fra perioden 1985-2024, som er brukt i deteksjonen av flatehogst. I dette prosjektet er endringer i skoglandskapet identifisert ved brukt av LandTrendr, en algoritme utviklet for Landsat-basert deteksjon av både kortvarige og permanente endringer (Kennedy et al., 2010). 
Kartlaget "Støttelag hogst flybilde" viser historiske flybilder som er benyttet i deteksjon av flatehogst i perioden 1950 –1989. Kartlegging av flatehogd areal før 1984 er ikke mulig med satellittdata grunnet manglende dekning. For å evaluere nytte av en slik kartlegging ble metoden testet ut på Østlandet. Innenfor tidsrammen av dette prosjektet var det ikke mulig å etablere et landsdekkende kart. 
Kartlaget "Støttelag skogmaske" er dekningskartet for de tre naturskogskartene over, og dekker alt skogareal i Norge slik dette fremkommer i skogressurskartet SR16.
Naturskog (v1)